Baturai pantun adalah salah satu kesenian Banjar Kalimantan Selatan, sebagai keturunan dari orang Banjar, kita harus menjaga kelestarian budaya Banjar, salah satunya adalah Baturai Pantun, berikut adalah beberapa contoh dari pantun dalam bahasa Banjar
- Nukar tali dua untai
Gasan manjarat kumpang balati
Pangantin banjar sudah batatai
Baju hijau bakambang malati
2. Simpan duit didalam pati
Lalu andak dibawah ranjang
Pangantinnya sudah bamandi
Banyu kambang bapapai mayang
3. Balakas-lakas maurak tikar
Gasan maandak dimuhara lawang
Nasi kuning bacampur janar
Iwaknya haruan bamasak habang
4. Maangkat banih sampai tapaluh
Tuju karumah matan pahumaan
Gangan nangka bacampur waluh
Nyaman dimakan wan sambal acan
5.Tulak kapasar manukar kambang
Imbah ditukar jarat wan tali
Jangan duduk dimuhara lawang
Jar urang tuha itu pamali
6. Andak wadai di atas mija
Ading handak jangan di bari
Lakas naik mun hari sanja
Kada baik jar urang bahari
7.Nukar kanas kapasar anjir
Sambil mamakai baju batik
Supaya kada takana banjir
Jangan mambarang mambuang ratik
8.Paring barandam babau bangai
Gasan diulah dinding kurungan
Mambuang ratik jangan kasungai
Sakira kita kada kabanjiran
9.Nyaman banar duduk bajuntai
Sambil mamakan buah rambai
Sungai turak ada di amuntai
Sungai batang alai di barabai
10. Amun karung banyak luangnya
Pasti isinya pacang tahambur
Jenis jukung banyak macamnya
Salah satunya jukung sudur
bjn_Latn zsm_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn ban_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn